Bahasa Mesir

Bahasa Mesir ialah sebuah bahasa Afro-Asia yang ditutur ketika zaman Mesir Purba. Bahasa ini bertahan sampai abad ke-5 Masihi dalam bentuk bahasa Demotik dan sampai abad ke-17 dalam bentuk bahasa Qibti. Catatan tertulis bahasa Mesir bermula daripada tahun 3200 SM, menjadikan bahasa ini sebagai bahasa tertulis yang tertua. Bahasa kebangsaan Mesir kini ialah bahasa Arab yang menggantikan bahasa Qibti secara beransur-ansur sebagai bahasa seharian selama berabad-abad setelah penaklukan Islam di Mesir. Meskipun begitu, bahasa itu masih digunakan sebagai bahasa liturgi oleh Gereja Ortodoks Koptik dan Gereja Katolik Koptik, serta menjadi bahasa ibunda sebilangan orang.

Kronologi 
Golongan pakar bahasa membahagikan bahasa Mesir kepada enam tahap seperti di bawah:

 Bahasa Mesir Kuno (sebelum 2600 SM)
 Bahasa Mesir Lama (2600 SM – 2000 SM)
 Bahasa Mesir Pertengahan (2000 SM – 1300 SM)
 Bahasa Mesir Akhir (1300 SM – 700 SM)
 Bahasa Mesir Demotik (abad ke-7 SM – abad ke-5 M)
 Bahasa Qibti (abad ke-4 M – abad ke-17 M)

Rujukan

Pautan luar 
  Thesaurus Linguae Aegyptiae
  The Pronunciation of Ancient Egyptian oleh Kelley L. Ross
 Perbincangan bahasa Mesir Purba
 Laman yang menawarkan pendidikan bahasa Mesir Purba

Mesir Purba